CELEX: 32015R0387
Language: ro
Date: 2015-03-05 00:00:00
Title: Regulamentul de punere în aplicare (UE) 2015/387 al Comisiei din 5 martie 2015 privind clasificarea anumitor mărfuri în Nomenclatura combinată

10.3.2015   
            
            
               RO
            
            
               Jurnalul Oficial al Uniunii Europene
            
            
               L 65/7
            
         REGULAMENTUL DE PUNERE ÎN APLICARE (UE) 2015/387 AL COMISIEI
   din 5 martie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat electric, format dintr-o carcasă metalică cilindrică, care încorporează o lampă care emite radiații ultraviolete (UV) și un modul electronic cu indicatori luminoși care indică parametrii de funcționare ai aparatului. Puterea lămpii care emite radiațiile ultraviolete variază de la 14 la 39 W. Aparatul are o tensiune standard de alimentare de 220 V.
                  Aparatul este prezentat spre a fi utilizat la purificarea fotochimică a apei. Purificarea se efectuează prin iradierea cu radiații UV a apei curgătoare, distrugându-se astfel bacterii, virusuri și alte microorganisme aflate în apă. Aparatul este prezentat pentru utilizarea casnică, medicală sau industrială.
               
               
                  8421 21 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8421 și 8421 21 00.
                  Funcția aparatului este de purificare a apei, aceasta fiind o funcție descrisă la rubrica 8421. Faptul că bacteriile, virusurile și alte microorganisme nu sunt separate fizic, ci distruse, nu exclude clasificarea la această rubrică. Rubrica include filtre și epuratoare de toate tipurile [a se vedea, de asemenea, notele explicative la Sistemul armonizat aferente poziției 8421, punctul (II)]. Clasificarea la rubrica 8543 ca mașini și aparate electrice care au o funcție proprie, nedenumite și necuprinse în altă parte este, prin urmare, exclusă.
                  Prin urmare, aparatul trebuie clasificat la codul NC 8421 21 00, ca aparat pentru filtrarea sau epurarea apei.